钦定古今图书集成/明伦汇编/闺媛典/第077卷 > 徐暎葵妻刘氏〈崔氏附〉
## 钦定古今图书集成/明伦汇编/闺媛典/第077卷 > 徐暎葵妻刘氏〈崔氏附〉

按《开封府志》：“刘氏，诸生徐暎葵妻。闯贼破城，徙居柳
城寨。葵素有资财，土贼金高以其富，逼葵入党，不从。
拷之三日，与金八百两，得潜逃。刘闻其事，气噎死。妾
崔氏，抚一子二女，艰苦度日。贼又欲以为妾，崔恐受
污，以子女托仆徐伯荣，饮毒十二日不死，仍自缢。贼
怜其贞烈，使安葬于寨西。贼平，迁葬刘氏，而崔氏不”
可踪迹，仅立石碣志之。